Mi wwḍen sin d imalas ɣef temṭelt n Marisen at taddart beggsen i tamsalt n sebɛa n tarwiḥin‚ mlalen d wat tsertit ttembadalen awal‚ armi id kacmen sin yiɛssasen n lḥeb-s wwind Fulal gar-asen‚ yenna-asen-d tidet ɣef Marisen yerna yulsa-sen-d taqṣiḍt i yeḍran ass-nni imi din i yella‚ seg wass-n i teqqnen ɣur-sen, At tsertit xef waya i yewwi yemma-as s axxam n yimɣaren‚ yerna yerḍel-d idrimen ɣer Marisen d Qasi‚ segmi yewweḍ waggur d uzgen‚ at tsertit wa yesnuzay-d wayeḍ ṭṭfen sebɛa ɣer lḥebs n Teqbilt mazal xemsa‚ imi zrin rebɛa wagguren ttweṭṭfen akk wid yenɣan sebɛa n terrugza‚ timenɣiwt n zzkara ggren-d deffir n wuzzal din ara fakken tudert-nsen. Mi wwḍen xemsṭṭac n yiseggasen‚ lḥebs n Teqbilt tekker deg-s tmes‚ d setta n yimdanen i tt-isekkren s tuffra‚ d iqudas n lgaz iflan.Kra seg-sen fursen tagnit i wakken ad rewlen‚ dacu ttwaṭṭfen sawḍen sensent kra si lqaɛa‚ kra s tlikuptrin‚ muten tlata n yimeḥbas yettwaṭṭfen ɣef sebɛa n tarwiḥin. Sin yewweḍ-d wass-nsen ma d wayeḍ d amedakkel-is aqbur i t-yenɣan ɣef wasmi t-id-yessenz. Ma d Fulal tuɣit temɣer‚ wid akk yellan din si terbaɛt-is kecmen amnar n settin d sebɛin d kra n yiseggasen.